**Ársætlan fyri lærugrein**

**Lærarin, sum undirvísir í lærugreinini, ger ársætlan, sum verður latin leiðslu skúlans fyri 15. sept.**

|  |  |
| --- | --- |
| **Skúlaár** | 2020-2021 |
| **Skúli** | Skúlin við Streymin |
| **Floksstig** | 4. og 5. flokkur |
| **Lærugrein** | Handaverk og list (myndlist) |
| **Lærari** | Annika Zachariasen |

|  |  |
| --- | --- |
| **Ársætlan fyri lærugrein** | Lærugreinin umfatar allar næmingar í 4. og 5. flokki.  Næmingarnir eru í trimum bólkum og skifta í millum lærugreinarnar hondarbeið, smíð og handaverk og list.  Ársætlanin er gjørd sambært galdandi námsætlan fyri myndlist. Í námsætlanini eru støðisførleikarnir   * at virða * at samskifta * at kanna og * at skapa   Undirvísingin verður skipað við undirvísingargongdum innan tey 3 kjarnaøkini:   * At gera myndir * At lesa myndir * Visuelt samskifti   Ískoytisøki verða evni, sum eru frammi í tíðini og fanga okkara áhuga og forvitni, og sum stuðla undir læringina og menningina hjá næmingunum.  At gera myndir  Næmingurin dugir at:   * framleiða myndir út frá kenslum, ímynding og forteljing. * nýta egnar sansaupplivingar frá nærumhvørvinum í myndaarbeiði. * tekna og mála við turrum og vátum litum í flatum myndum við einfaldum teknikkum innan tekning og málarí. * arbeiða við einfaldar rúmligar formar, m.a. í modelleraðum og samansettum formi og installatión. * nýta forrit við myndaskapandi møguleikum á telduni, goyma og heinta myndafílur í sambandi við myndaarbeiði. * greiða frá høvuðslitunum. * arbeiða við formi, litum, kompositión við denti á myndaforteljing. * arbeiða við einføldum teknikkum, tilfari og amboðum. * nýta føroysku náttúruna sum tilfeingi í arbeiðinum við myndum. * luttaka í myndagerð sjálvstøðugt og í bólkum.   At lesa myndir  Næmingurin dugir at:   * lýsa innihald og søgu í myndum. * tosa um egnar myndir og myndir hjá øðrum. * kenna aftur ymisk motivøki, so sum landsløg, portrett (andlitsmyndir) og familjumyndir. * kenna ymiskar myndamiðlar so sum teknirøðir, plakatir, postkort, heimasíður umframt aðrar.   Visuelt samkifti  Næmingurin dugir at:   * nýta myndir sum persónligan samskiftismiðil. * nýta myndir úr ymiskum miðlum so sum teknirøðum, plakatum, postkortum og talgildum miðlum. * arbeiða við einføldum samansetingum av teksti og myndum. * vísa egnar myndir fram fyri flokkinum, foreldrum ella í sambandi við tiltøk og framsýningar í skúlanum. * nýta myndir sum frásøgumiðil.   Eftir hvørja undirvísingargongd verður eftirmett í hvønn mun settu málini eru nádd, og framyvir verður undirvísingin løgd til rættis, soleiðis at hvør einstakur næmingur í best møguligan mun røkkur førleikamálunum.  Skift verður ímillum ymsar arbeiðshættir og við ymsum tilfari. Næmingarnir arbeiða mest einsæris, men í onkrum føri eisini í bólki.  Arbeitt verður eisini tvørgreinaligt við onnur fak, tá ið tað er hóskandi og ber til.  **Tilfar:**  Ymsar turrar og vátar litir (litblýantar, tussjir, vatnlitir, akrylmáling), endurnýtslutilfar, lita pappír, fimoleir, perlur, ull o.a.  Forrit við myndaskapandi møguleikum, t.d. Paint |

|  |  |
| --- | --- |
| **Yvirlit yvir undirvísingar-gongdir** | *Ráðlagdar undirvísingargongdir*  Tekna  Mála  Gera myndir við ymiskum tilfari  Gera myndir við ull  Gera myndir á teldu  Gera náttúru og landslagsmyndir  Gera smá kort  Gera plakatir |
| **Tekna** | Dentur verður lagdur á at læra næmingarnar at tekna ymiskt. Vit at brúka ymiskan teknik, soleiðis at tey gerast nøgd við tað tey tekna, og tey kenna at tey mennast og gerast betur. |
| **Mála** | Dentur verður lagdur á at læra tey at mála, og eitt lítið sindur við at blanda litit, so tey kunnu fáa júst tann litin, tey ynskja sær. |
| **Gera ymiskar myndir** | Dentur verður lagdur á at læra næmingarnir at gera myndir við nógvum ymiskum tilfari. Tey skulu læra at gera myndir viå karton, har tey klipa ymisk skap, sum síðani kann gerast til eina mynd.  Tey skulu læra at gera eina mynd við ull. Tá verður dentur lagdur á at vísa, hvussu ein mynd er uppbygd og hvussu nógv løg kunnu vera í eini mynd, og hvat hugsast skal um, tá ein gera eina tílíka mynd. |
| **Mynd við teldu** | Vit fara at læra at gera myndir inni á teldu, har vit fara at læra at brúka paint. |
| **Náttúru og landlagsmyndir** | Vit fara at leggja dent á náttúruna í nærumhvørvinum. Vit fara at arbeiða við Brúnni um Streymin og síðani fara vit at arbeiða eitt sindur við Risanum og Kellingini. |
| **Smá kort** | Vit fara at læra at gera ymisk kort til ymisk høvi, vit fara at gera jólakort og møguliga eitt mammu og pápa kort. |
| **Plakat** | Næmingarnir fara at gera eina plakat av sær sjálvum. Næmingarnir skulu tekna eina mynd av sær sjálvum, síðani fara vit á netið at finna myndir av ymiskum, sum tey hava áhugað fyri, sum síðani verður límað á plakatina. |
|  | Av og á er ætlanin at vit hanga okkurt upp í skálanum, so at næmingar og lærarar í skúlanum síggja, hvat flokkurin arbeiðir við. |